"Космически" концерт като увертюра за Софийски музикални седмици\nСофия, България 24 Май 2017, 17:32\nВалерий Гергиев и неговият симфоничен оркестър на Мариинския театър "взривиха" зала "България". 48-ото издание на международния фестивал е с по-богата програма и по-продължително от миналогодишното. Силата да работиш с добри партньори Като празнична увертюра, дори като "салют на нациите" и пищен фойерверк за 48-ия Международен фестивал "Софийски музикални седмици" прозвуча великолепният концерт в зала "България" на симфоничния оркестър на Мариинския театър (Санкт Петербург), дирижиран от световната "звезда" Валерий Гергиев. Да ангажираш такъв оркестър, смятан с основание за един от "Топ 3" в света, да убедиш неговия генерален и артистичен директор Валерий Гергиев, който само през 2016 г. е изнесъл по света 156 концерта (на практика през ден), да излязат пред родната ни публика, е "удар в десятката". Този ценен подарък пред най-светлия български празник - 24 май, дължим на упоритите усилия на форума "България - Русия" с председател Светлана Шаренкова и съдействието на филмовия режисьор Михаил Пандурски, който живее във ФР Германия и е личен познат на световноизвестния диригент. Маестро Гергиев и оркестърът му записват симфоничната музика за филма на Пандурски "Инкогнита", композирана впрочем от Константин Цеков от ФСБ. Датата на гастрола тук бе уточнена буквално в "12 без 5", след като 64-годишният Валерий Гергиев успя да вмести София в своята сгъстена до максимум програма. Симфоничният оркестър на Мариинския театър за опера и балет доказа и на 22 май в зала "България", че е действително феноменален. Той звучеше така стройно като едно-единствено огромно музициращо тяло. Всеки оркестрант свиреше с жарта и огромното чувство за отговорност на концертмайстор (в случая първа цигулка беше харизматичният къдрокос Измайлов). И в това няма нищо чудно, след като почти всички музиканти в него са народни или заслужили артисти на Русия, професори, доценти. Почти половината оркестранти свирят с уникални инструменти, като например цигулки "Страдивари", осигурени им от държавата. Маестро Гергиев на свой ред бе така съставил програмата на галата, за да покаже, че оркестърът, който той оглавява повече от две десетилетия, може да изсвири блестящо абсолютно всичко. Прозвучаха оптимистичната симфония № 1 "Класическа" от Сергей Прокофиев, меланхоличната прелюдия "Следобедът на един фавн" на импресиониста Клюд Дебюси (пианисимото беше така фино, че едва се долавяше в притихналата зала), последвана от изпъстрената с резки контрасти сюита "Жар птица" от новаторския и дори революционен за времето си (1910 г.) балет от Игор Стравински. Във втората част на концерта Мариинският оркестър направо излетя на космическа висота при изпълнението на Симфония № 5 на гениалния П.И. Чайковски, а финалното Maestoso направо взриви пращящата по шевовете си зала "България". За самия Валерий Гергиев като уникален диригент е изписано твърде много. На мен ми направи силно впечатление неговият стил. Той не стои на пулт, а е на подума по-навътре сред оркестрантите. Няма пред себе си партитура, няма дори палка. Маестрото не дирижира дори с целите си ръце, а само с пръстите си. Дългите му пръсти ту пърхат като криле на птица, ту като че ли свирят върху музикален инструмент. И така извлича безпогрешно всеки звук от всеки един оркестрант. Накрая привидно сдържаният Гергиев се развълнува от гръмовните овации и ни дари с два биса - нещо много рядко за симфонични концерти. И така, цели 2 часа и 45 минути космическа музика в София! Като на "звездно меролриятие" обаче немалка част от публиката в зала "България" не беше от традиционната концертна и наистина обичаща класическата музика. Сред протоколните гости и поканените имаше и немалко дошли, за "да видят и бъдат видяни". Предполагам, че част от тях дори са питали, къде е входът на зала "България". Например, на втория ред на първи балкон, зад президента Румен Радев (патрон на Софийски музикални седмици) и съпругата му, посланика на Русия у нас, Татяна Дончева, която години наред е била цигуларка в оркестър и др., имаше "слушатели", които през цялото време си следяха (вероятно) Фейсбука на святкащите им в тъмната зала като светулки "смартфони". Същинският старт на 48-ия Международен фестивал "Софийски музикални седмици" бе даден на 23 май (вторник) с една друга "Празнична увертюра" - една от най-прочутите творби на Веселин Стоянов. Звучаща наистина много празнично и с бликаща жизненост, тя бе част от концерта на Софийска филхармония, дирижирана от испанеца Хайме Мартин и представящ още една "звезда" - също родената (както и Гергиев) в Москва пианистка Елена Башкирова. Тя изпълни виртуозно - брилянтна техника, но и изживяваща артистично всяка нота, знаменития Трети концерт на Бетовен за пиано и оркестър. Дъщеря на прочутия руски пианист и педагог Дмитрий Башкиров, Елена емигрира от СССР още в началото на 80-те години заедно с първия си съпруг - забележителния майстор на цигулката Гидон Кремер. По-късно, вече с втория си съпруг, световноизвестния пианист и диригент Даниел Баренбойм (също руски евреин, но роден в Буенос Айрес), Елена Башкирова основава Международния фестивал на камерната музика в Ерусалим, Израел, на който е и до днес артистичен директор. Във втората част на този също много силен концерт прозвуча Симфония № 9 "Из новия свят" на Антонин Дворжак - едва от най-ярките, обичани и често изпълнявани симфонии изобщо. Нея големият чешки композитор пише по време на своя престой и преподавателска работа в Ню Йорк в края на ХІХ век. Програмата на 48-ото издание на този най-стар столичен и най-значим в България музикален фестивал е отново повече от богата. Тя е дори по-наситена от миналогодишната. Екипът на Софийски музикални седмици (СМС) - проф. Пламен Джуров, програмният координатор доц. д-р Момчил Георгиев и техните колеги ще ни зарадват сега с 34 концерта - симфонични, камерни, хорови, клавирни, вокални рецитали и др. , както и съпътстващи прояви - международни конференции, майсторски класове на Милена Моллова, Людмил Ангелов, италианката Глория Кампанела (пиано) и др. , представяне на нови компактдискове и др. "Арена" на тези музикални "действия", които също ще продължат т.г. по-дълго (чак до 10 юли) ще бъдат: зала "България" през юбилейната й 80-годишнина, зали в Националната музикална академия "Проф. Панчо Владигеров" и Нов български университет, Първо студио на БНР и дори в народно читалище "Братя Миладинови- 1917 г."-Княжево. Верни на своите традиции, СМС-2017 отново ще бъдат място за творчески срещи между български и чужди композитори и изпълнители, ще прехвърлят своеобразен мост между млади и стари музиканти, ще дадат "зелена улица" на специално композирани за фестивала творби, ще запознаят родната публика с непознати нам произведения. На концертния подиум ще застанат, разбира се, и утвърдили се отдавна ансамбли и солисти. Споменахме вече бележитата пианистка Елена Башкирова. "Софийски солисти" под диригентската палка на проф. Пламен Джуров и солисти Стоимен Пеев (цигулка и виола) и Александър Сомов (виолончело) ще излълнят творби от Росини, Бокерини, Шуберт, Гия Канчели и др. на 14 юни в зала "България" от 19 ч. Клавирното дуо Анастас и Дора Славчеви ще отбележат 40 години от своето създаване с концерт в Камерна зала "България" на 8 юни. Също в тази зала, но на 25 май ще свири много нашумелият напоследък руски пианист Сергей Редкин. С богата програма (Монтеверди, Хендел, Чайковски, Кодай, Веселин Стоянов и др.) ще се представи камерната капела "Полифония" на 19 юни. "48-ят фестивал "Софийски музикални седмици" - изтъкна програмният му координатор доц. д-р Момчил Георгиев - има тази година два фокуса: виолончелото и "композитор във фокус". Такъв е Георги Арнаудов (Джо), който именно тази година навършва 60 години." И наистина, съзвездие от девет челиста ще представят пъстра палитра от произведения за този дълбоко лиричен инструмент. Достатъчно е да споменем соловия рецитал на Атанас Кръстев и Август- Александър Павлов или концерта на Диляна Момчилова с именитата ни пианистка проф. Жени Захариева на 13 юни в камерна зала "България". Виолончелото е в основата и на предизвикателството, отправено към "композитора във фокус" Георги Арнаудов. На 4 март т.г. му поръчват да напише "нещо" за фестивала и той "лекомислено" по неговите думи се съгласява. "Плодът" на това "лекомислие - концерт за две виолончели и оркестър ще "узрее" за 29 май в зала "България" в ръцете на челистките Лилия Шулц- Байрова и Лиляна Кехайова в съпровод на формация "Камерата Орфика" под диригентството на Кристиян Шулц (Австрия). В студио 1 на БНР пък ще бъде представен диск на Г. Арнаудов (Джо) с негови студийни записи, озаглавен скромно "Протичания и пребивавания". "Бисер" в програмата на СМС е и концертът с песни от Димитър Ненов под наслов "Непознатият Димитър Ненов". Тези песни от периода (1922-1937 г.) са най-ценното във вокалната ни камерна музика по това време. Големият и вечно търсещ композитор е бил много взискателен към текстовете на своите песни. Те са дело на поети, като: Шарл Бодлер и Дебелянов, Яворов и Лилиев, Дора Габе и Багряна и др. Песенният рецитал ще бъде на 11 юни в залата на НМА от 19.00 часа. В отговор на въпрос на БЛИЦ, дали въпреки факта, че класическата музика е най-конвертируемият ни музикален продукт в Европа, финансовото подпомагане от Столична община е било отново орязано (то бе намалено с 40% миналата година), директорът на СМС проф. Пламен Джуров сподели: "Финансовите ни ресурси са наистина недостатъчни. В такава ситуация трябва да търсиш и намираш повече партньори. Ето например Найден Тодоров (б.а.- от началото на 2017 г. директор на Софийска филхармония) е не само наш домакин със зала "България", но и ...съорганизатор. Той, например, при среща в Тел Авив убедил именитата пианистка Елена Башкирова да участва във фестивала. От години БНР е наш основен партньор. Същото важи и за Консерваторията - НМА "Проф. Панчо Владигеров" и НБУ. Иначе как се правят с 50 000 лева над 35 музикални прояви ?! Имаме подкрепата, разбира се , и на Министерството на културата и Столична община."\nТази година Международният фестивал "Софийски музикални седмици" бе открит бляскаво, впечатляващо, дългопаметно. За откриването му в София пристигна диригентът Валерий Гергиев заедно с оркестъра на Мариинския театър, чийто ръководител е от 1988 г. Вече от десетилетия Гергиев е сред водещите диригентски имена в световното изкуство. Кариерното му всекидневие е уникално по същност и скорост. Когато навремето са сочели прекомерната заетост на Караян като шеф на три институции едновременно - в Берлин, Виена и Милано, и са създавали вицове по този повод, не са знаели, че скоро ще се яви Гергиев. Неговото диригентско разписание и до днес е някаква лудост, която предполага наличие на нечовешка енергия. В личния му сайт, например, сега може да се види маниерът му на участие в XXV фестивал "Звезди на белите нощи" - всеки ден с различен спектакъл или концерт с оперната и балетната трупа и с оркестъра на Мариинския театър. Трупите и заглавията се сменят, при това всяка вечер почти, но Гергиев е все там. В продължение на седмици! А в момента е шеф и на Мюнхенската филхармония, на фестивали, на конкурса "Чайковски", на неизброими форуми и общества за развитие и разпространение на музикалното изкуство. За това се изискват извънредни качества, целенасоченост, организация, работоспособност, издръжливост и огромен музикален талант.\nЗа концерта си в София той бе избрал показателна програма с музика от Прокофиев, Дебюси, Стравински, Чайковски. От една страна - четири партитури с различна оркестрова графика, през които могат да се огледат качествата на един оркестър от всички страни. (И предимно руска музика, разбира се, а като добавим и пребиваването на Дебюси в Русия...) В началото бе Класическата симфония на Прокофиев и още в тази а ла Моцартова фактура на популярната творба Гергиев демонстрира шокиращото равнище на своя оркестър и на личната си диригентска естетика и прочит. Свободен прочит, белязан от мощна индивидуалност, коректен стилово. "Играе" с всеки глас, с всяка линия в оркестъра. Не се бои от нарушения в равновесието във фактурата, като вади всеки инструмент от партитурата - гласът влиза леко повдигнат, без безвкусно акцентиране, без силово привличане на вниманието, само колкото да се открои и да се прибави към останалите. Партитурата просто се изписва пред очите ти с ясен, релефен контур, с виртуозна гъвкавост в темпа и в динамики. Гергиев стои съвсем близко до оркестъра, като не ползва пулт. Така контактът е още по-действен - ръководи оркестъра с очи, със съвсем незабележими движения на пръстите, но с много ясен по отношение на метроритъма жест, който също не се налага като визуален императив. На всяко негово минимално движение оркестърът реагира мигновено, звукът "върви" в посоката, желана от диригента. Понякога посоката изненадва, но я приемаш, защото не само не нарушава характера на музиката, допълва го. Тук, в Класическата, звукът бе лек, но интензивен, с кристална бистрота във вертикал, която очерта безукорна в класическата си семплост линия. Това бе съвършен в техниката си на звукоизвличане ансамбъл, с много висока култура на музициране. Даваш си сметка, че за годините, в които е шеф-диригент на мариинци, Гергиев е пренесъл и надградил в оркестъра всичко, което е чул и одобрил в маниера на големите оркестри, които дирижира.\nВ шедьовъра на Дебюси "Следобедът на един фавн" сякаш се смени оркестърът. Звукът стана леко приглушен, изкусителен. Още в самото начало флейтата "зададе" основната тема съвсем леко ad libitum, сякаш я разтвори (предписанието на автора е "нежно, приятно и експресивно"), и звукът започва да плува в пространството, създаде атмосфера, преливаща от сладостна нега, която доминираше в звуковата картина до края. Инструментите се обгрижват един друг с изумителна нюансираност, явяват се и се стопяват в тишината точно като бленуването в поемата на Маларме. Тук Гергиев работи в тактовото пространство, там разширява и стеснява, фантастично деликатна работа, вследствие на която се формира това странно лъкатушещо движение на материята - "и втурвам се, и в миг съм спрял" (Маларме), тази недоизказаност на порива, с тембри-миражи, в спряло сякаш време на копнеж. Магически флейти, обои и кларинети, мълвящи корни, виещи се струнни в съвършено легато, всичко това иде от ръцете на Гергиев - когато го гледаш на сцената, жестът му в никакъв случай не изглежда маниерен. Разбираш, че палката изглежда му е недостатъчна, за да напомня на инструмента си за всеки от неизброимите детайли, които трябва да съставят звука. Приказни 10 минути! За да дойде веднага (Гергиев не излизаше след аплодисментите, покланяше се и тръгваше към следващия музикален сюжет) сюитата "Жар птица" на Стравински - с трета звукова физиономия на оркестъра. В нея тембърът се персонализира, излезе на първо място с неутолимост в отношението щрих-цвят, която се изяви и през ритмично изкованата картина на музикалното движение. Като заплашителният тътен на монолитния нисък щрайх в началото на въведението в едно, не толкова по-бързо, но по-активно, интензивно темпо, като свежата елегантност на рисунъка в танца на Жар птица с фината тонова графика в струнни, през ефирното "нанизване" на дървените духови, през ефектните глисанди на пианото и арфата. За мен кулминация в идеите бе омагьосващата Приспивна с мистичната размяна на реплики между фагота и обоя върху деликатната основа на арфата и виоли под сурдина. Сигурна съм, защото съм го гледала на репетиции, че Гергиев мисли музиката през образи, внушава всеки образ на музикантите, с които работи, и изисква те да го "изрисуват" с инструмента.\nА в Петата симфония на Чайковски оркестърът се превърна в желана монолитност, там повелите на традицията бяха спазени, но отново в контекста на съвременния оркестров почерк - фатумният сюжет се разстла пак с по-динамични темпа, гъвкавост в смяната им, силно характерни, смислово натоварени сола. А в средния дял на валса донесе не само тематичната смяна, но и неочаквано инструментално "бълбукане"... Изненадващ ефект през познатия текст! И в най-мощното динамично разгръщане тонът е благороден, медните не раздират пространството, просто го владеят с красивия си и интензивен звук. Движенията на прочита тук са най-пестеливи, но пък съществени за съотношенията и баланса във формата. Симфоничната драма е изсвирена без "романтични" отклонения, майсторски изчистена, но и смислово завършена от Гергиев. Като интерпретатор той фокусира вниманието си именно върху оркестровата специфика на композицията - излиза от великолепните възможности на оркестъра-инструмент, за да си изгради прочита. Така съставът отвръща на съзиданието, слага ярко своя печат върху диригентския прочит, на творческата волята на самия Валери Гергиев. Защото и специфичните качества на самия оркестър са негово дело.\nГордото отношение на руснака към националната му традиция за мен винаги е било някакъв пример. Тук то се прояви отново и в бисовете - не пропуснаха да напомнят за фамилията Лядов, като изсвириха "Вълшебното езеро" от Анатоли Лядов. Там отново ни докоснаха звуковите вълшебства от "Фавна" и "Жар птица", а бащата на композитора, Константин Лядов, е бил главен капелмайстор в този театър - през 1860 г. именно той дирижира премиерата на "Живот за царя" от Глинка в новото здание на назования вече Мариински театър. А вторият бис - увертюрата "Силата на съдбата" от Верди, дойде да ни напомни, че световната премиера на операта се е състояла също там, в Мариинския, две години след "Руслан и Людмила", под диригентството на Верди.\nКултурата на една страна я прави велика - посланието на големия диригент Валери Гергиев и неговите музиканти беше пределно ясно. А концертът дълго ще се помни.\nВ-к Стандарт 24 май 2017\nДва биса за Гергиев в София\nОркестърът на Мариинския театър и неговият гуру вдигнаха на крака елита в зала "България"\nОркестърът на Мариинския театър - 110 перфектни музиканти, водени от великия руски диригент Валерий Гергиев, изнесоха прекрасен и до снощи немислим концерт в зала "България". Един от най-прочутите и най-добри състави в света беше в целия си блясък - такъв, какъвто елитът на Санкт Петербург, и не само, плаща сериозни суми, за да го слуша. В публиката бяха президентът Румен Радев, под чийто патронаж е събитието, със съпругата си Десислава Генчева, кметът на София Йорданка Фандъкова, бившият министър на образованието Тодор Танев, Михо Михов, Татяна Дончева, руският посланик Анатолий Макаров... "Около 10 години подготвяме събитието с режисьора Михаил Пандурски", каза Светлана Шаренкова, председател на организаторите от форум "България-Русия". Концертът, който беше обявен около седмица по-рано заради вероятността да не се случи, е в афиша на "Софийски музикални седмици". Музикантите и Гергиев, който идва у нас за първи път от 30 години насам, бяха подготвили традиционна, но силна програма. В първата част звучаха Класическата симфония на Прокофиев - едно от най-изпълняваните руски произведения по света, "Следобедът на един фавън" на Дебюси, легендарната и "огнена" "Жар птица" от Игор Стравински. Втората част беше посветена на Петата симфония на Чайковски. Валерий Гергиев излезе за два биса. Първият беше "Вълшебното езеро" на Анатолий Лядов, а втората - увертюрата от операта "Силата на съдбата" на Верди. Цветята за музикантите и техния диригент бяха безброй.\nИзвънредно солистично присъствие\nВ неизгодна позиция бе поставен оркестърът на Софийската филхармония в програмата на "Софийски музикални седмици" да изнася концерт непосредствено след оркестъра на Мариинския театър. Но съзнанието и слухът се адаптират, оказа се, бързо, дискомфортът отстъпва, домашните навици се възстановяват.\nХайме Мартин, диригент от Испания, бе на пулта пред филхармониците. Традиционният бегъл реверанс към българската музикална култура тук бе направен със стандартно изпълнение на известната "Празнична увертюра" от Веселин Стоянов. Произведението е на майстор, но това не го избавя от "проклятието" почти всеки диригент да използва като основен код в прочита му гръмкото, преекспонирано, едропанелно изсвирване - поради което наистина изглежда като еталон на баналната соцреалистическа бодрящина. За съжаление, и този път импресионистичният финес в средния дял, както и инструменталната пищност на оркестровия език не бяха изтъкнати достатъчно релефно и чисто. Очакваше се диригентът да разкрие интерпретаторския си потенциал в Симфонията "Из новия свят" на Дворжак. Хайме Мартин е известен флейтист, който започва да се изявява на диригентския пулт от 2012 г. насам. В такива случаи името работи за новото поприще и импресарските къщи реагират позитивно на смяната на попрището. Той е чувствителен към формата музикант, владее оркестъра, отстоява естественото движение на музиката, с подчертано внимание е към динамическите предписания в партитурата, без амбиции за оригинален, личен прочит. А когато в един оркестър дори едновременното встъпление се оказва нееднократен проблем, може би и стоящият на пулта гост лимитира изискванията до границите на възможното. Тук над тези граници бе специално втората част на Симфонията - красиво изваяна, изпъстрена с хубави сола.\nСолистът на концерта, известната пианистка Елена Башкирова, гостува за първи път в България. Закъснелият й български дебют бе предхождан от обилна лична и професионална информация за нея. Най-напред - че е дъщеря и ученичка на големия пианист и педагог Дмитрий Башкиров, който е гостувал в България много отдавна и много за малко, но за сметка на това е учител на Марина Капацинска, Веселин Станев, Пламена Мангова... Следва брак с Гидон Кремер, но също концерти и записи, в които нейното присъствие (там носи името Елена Кремер) е изключително съществено за дуета. По-нататък идва бракът с Даниел Баренбойм и двама синове, единият от които, цигуларят Михаел Баренбойм, е също класически музикант, солист (през февруари идния сезон ще свири Концерт за цигулка от Шьонберг с Берлинската филхармония), концертмайстор на оркестъра "Източно-Западен диван". Двамата свирят заедно, а Башкирова свири често в различни камерни конфигурации. Тя е и сред протагонистите на Международния камерен фестивал, който основа през 1998 г. в Ерусалим и който е средище на най-големи музиканти от цял свят.\nТретият концерт на Бетовен изобщо не може да се нарече триумфален, още по-малко показващ чувство за хумор, както пише в програмата за концерта. Той е създаван в един от най-тежките, най-изстрадани периоди от живота на композитора, а музиката му сякаш изпява прочутото Хайлигенщатско завещание, което композиторът пише в годината на завършване на концерта. Този е и ракурсът в прочита на Башкирова. След стилното енергично въведение, реализирано от Мартин - маркатно, с плътен звук, интензивно протичащ, дълбинен, внушаващ, в нейните ръце музикалният текст "проговаря" в определена емоционална гама, преминава с лекота от наратив към драматичен изблик, репликира оркестъра изключително красноречиво, съдържателно ясно, драматургически изпипано - можеш да доловиш съгласие, протест, недоразумение, обяснение. Музиката напуска форм?та си, преминава сякаш на различна сцена, придобива витална пластичност. И вместо да се изненадваш, го приемаш напълно естествено, защото Башкирова го експлицира с неустоима емоционална логика в изпълнението си. Не случайно традиционната клавирна каденца в първата част бе като развълнуван, задъхан монолог, особено в края й пианистката направо сугестира изповедност на музикалната субстанция - тази линия бе продължена от диригента. Забележителна втора част, с разнообразно пипнат звук, щедро вариращ в динамика, в тембър, в обем, осезаемо променящ тоновата графика, с множество умерени, стилни рубати, с едва доловими, но съществени дъхове в клавирното слово, чиято поетичност Башкирова извежда впечатляващо и благодарение на великолепната си педална техника. И финалното рондо в нейния прочит задържа в известна степен меланхолния тонус, като го съчетава с просветление и енергиен заряд. Впечатляващият й звук я отличава сред международно етаблираните пианисти, дори, бих казала, звуковото й въображение ми е по-интересно, по-всеобхватно, по-необичайно от това на знаменития й съпруг, когото съм слушала нееднократно на живо. И накрая, сякаш за да ни раздаде още от личната си звукова палитра, в посока на поетичното вишегласие Башкирова изсвири на бис първата от "Фантастичните пиеси" на Шуман - "Вечерта" - с изящно легатирана, интензивно изнесена фраза.\nИскрометното гостуване на оркестъра на петербургския Мариински театър начело със световноизвестния диригент Валерий Гергиев ще се помни дълго. В навечерието на своята 80-годишнина претъпканата концертна зала "България" "изживя" рядък духовен и професионално-творчески катарзис.\nСредоточие на това изживяване несъмнено бе маестро Гергиев. Възпитаник на Санктпетербургската консерватория, достоен наследник на вековните петербургски музикални традиции, ученик на знаменития педагог Иля Мусин (сред чиито възпитаници са и български диригенти - достатъчно е да спомена името на трагично загиналия Караянов, лауреат Месру Мехмедов), осетинецът Гергиев започва блестящата си кариера преди четири десетилетия като асистент на своя по-възрастен и не по-малко известен колега, кабардинеца Юрий Темирканов. Тридесет от тези години са неразривно свързани с Мариинския театър. Под властното ръководство на Валерий Абисалович някогашният първи оперен театър на Руската империя зае своето достойно място сред световните топлидери на оперното изкуство.\nГергиев е пример за изключителен музикант, но и администратор, мениджър. Той е "моторът" за създаването на днешния уникален концертно-театрален комплекс Мариински театър, включващ генерално преоборудвания традиционен негов дом, заедно с втора, най-модерна оперна сграда и самостоятелна концертна зала. Изключителни са заслугите на Гергиев за репертоарното обогатяване на театъра. На границата между XX и ХХI век, след почти 100-годишна пауза, Русия отново се върна, и то по блестящ начин, към Вагнеровата тетралогия "Пръстенът на Нибелунга", към Вагнеровия "Парсифал". Репертоарът на маестрото обхваща руската музика от Глинка до Шостакович, творчеството на Верди, Пучини, Малер, симфоничната музика на Чайковски, Скрябин, Стравински (изумителна е интерпретацията му на "Пролетно тайнство" - една от "библиите" на музикалния ХХ век). Гергиев осъществява премиери на опуси от високоталантливи съвременни руски автори - покойните Галина Устволская и Николай Каретников ("Мистерията на апостол Павел"), София Губайдулина, Родион Шчедрин и Сергей Слонимски, неповторимия грузинец Гия Канчели и др. Маестро Гергиев е създател на най-авторитетни руски и международни фестивали. Гражданската му позиция е ярка и безкомпромисна. Достатъчно е да напомня миналогодишния концерт под негово ръководство сред трагичните развалини на античната сирийска Палмира. Водеща е ролята му при възраждането на личността и делото на руско-осетинския писател Гайто Газданов (1903-1971) - една от европейските литературни сензации на ХХ век (наричат го руския Марсел Пруст; през 1923 г. Газданов завършва Руската гимназия в Шумен, след което до края на живота си се установява в Париж).\nПрограмата на 22 май, блестящо открила международния фестивал "Софийски музикални седмици - 2017", бе мащабна по времетраене, почти за два концерта. Впечатляваща бе звуковата хомогенност на огромния оркестров състав. Слушайки интонационната безупречност и благородното "кадифе" на струнните, в съзнанието ми бе знаменитата струнна група на Петербургската филхармония. Симфония 1 ("Класическа") на Прокофиев се възприе като виртуозно въведение, простодушно намигващо изпод перуката на "татко" Хайдн. Импресионистично-медитативното звуково поле на "Следобедният отдих на един фавн" от Дебюси (блестящи сола на флейти, обои и валдхорни) бе последвано от оркестровата вакханалия на Сюита из балета "Жар птица", с характерните за Стравински релефно "скулптирани" ритмично-фактурни "заеквания". Една от трите велики симфонии на Чайковски - Петата, увенча завладяващата цялостна драматургия на концерта. Гергиев убедително извая едва ли не зримата театралност на тази безсмъртна музика, неповторимото съчетаване на прочувствена меланхолия, изящен петербургски аристократизъм и подмолно пулсиращ трагизъм.\nОркестърът музицира до пълно "нажежаване", музикалната мисъл протичаше като неумолим ток с най-високо напрежение. И най-дребният детайл бе ясно произнесен, артикулиран бе с максимална отчетливост. Артикулацията - тази велика тайна и магия на чистото инструментално изкуство, при оркестъра на Мариинка е доведена до метафизично съвършенство. Не можех да не си спомня за Евгений Мравински, великия предшественик на Гергиев: познатата пестеливост в жестовете, познатата, наглед необяснима енергетична флуидност между оркестър и диригент.\nПо своята разтърсваща екзистенциална дълбочина и съвършенство изкуството на Валерий Гергиев и на оглавявания от него първокласен състав кореспондира с прозрението на Никос Казандзакис, друг рицар на безусловна духовност: "Човешката душа е Пламък, тя е огнена птица, която подскача от клон на клон, от глава на глава и вика: "Не мога да спра, не мога да изгоря докрай, никой не може да ме угаси!"\nКонцертът на Камерата Орфика беше сред интересните акценти на Софийски музикални седмици с интригуваща програма и високи изпълнителски постижения - Концерт за виолончело и оркестър от Роберт Шуман, Симфония № 41 "Юпитер" от Моцарт и Концерт за две виолончели и струнен оркестър от Георги Арнаудов с диригент Кристиян Шулц и солистки Лилия Шулц-Байрова и Лиляна Кехайова.\nБезспорно с най-голям интерес се очакваше световната премиера на Концерта за две виолончели и струнен оркестър ANTIPHONA DULCIS ARMONIA от Георги Арнаудов. Като в "Книгата на въображаемите същества", фантазията на композитора отвежда в загадъчни пространства. Творбата е едно въображаемо превъплъщение на традиционния инструментален концерт, истински химн на "сладкия" хармоничен звук. Формалната прилика с традиционния жанр на инструменталния концерт е наличието на солисти. От първия тон нататък музиката се разгръща безконфликтно, стеле се без ярки тематични, динамични и темброви контрасти, постепенно, но властно обхваща съзнанието с ефимерни, сякаш от друго измерение, звукови обеми. Напомня съзерцателната красота и разстилането на мелодията в паралелни пространства в "Пътят на птиците". Слушателят се отпуска в свръхестествена наслада. Някъде бях писала, че музиката на Георги Арнаудов е болезнено красива. Тук тя е вълнуващо красива.\nФиналът е като порив за излизане от съзерцателността - сякаш да напомни за традиционно бързите последни части на инструменталния концерт, за един замисъл, от който изначално авторът се е отказал - жанровата стихия - но това е привидност - жанровото също остава в представите. Както и в предходните части, стихията се изживява и отмира отново и отново - по-дива и сурова, и в същото време по-нереална. Това омекотява контраста на жанровия елемент, консолидира частите на творбата в едно емоционално въздействащо цяло.\nОтлична година за Георги Арнаудов - и за българската култура. Тя продължава и есента - с очакван нов Двоен концерт от юбиляря.\n29 май 2017 | 10:30\nФестивалът "Софийски музикални седмици" започва със звездни концерти за 48 път. Те препълниха зала "България". Това е един от основните фестивали в София за класическа музика и джаз. Събитие, което набира все по-голяма сила.\nЗа музикалният форум разказват доцент доктор Георги Арнаудов, Лилия Кехайова и Даниела Дикова в студиото на "България сутрин". Според гостите музикалният труд на класиката е не само неоценен у нас, а и няма среда за развитието му.\n"Трудът не само, че не е оценен, а и ние сме свикнали с това. Културата трябва да върви напред въпреки че все по-малко места има къде да се изпълнява. Трябва да се създаде стратегия за изграждане на вкус", посочиха те пред Bulgaria ON AIR.\nИ добавиха, че тенденцията в света не е, че няма желание за класическа музика, а точно обратното - хората на запад или изток не могат да си позволят да не отидат на подобно събитие.\nМузиката трябва да бъде универсалният език, който да обединява всички ни\nПрез 1998 г. Елена Башкирова основава Международен музикален фестивал за Камерна музика в Йерусалим. / БГНЕС Музиката не само може, но трябва да бъде универсалният език, който да обединява всички ни. Това заяви в интервю за БГНЕС известната руска пианистка Елена Башкирова. Тя е в София за участие във фестивала "Софийски музикални седмици", в рамките на който на 23 май ще има концерт в столичната зала "България".\nБГНЕС: Елена, предстои ти концерт, част от Софийски музикални седмици? Какво ще изпълниш?\nЕлена Башкирова: Много съм щастлива да бъда тук. Това е първата ми визита в България и София. На концерта ще свиря Бетовен - Концерт за пиано №3, който е един от най-любимите ми, мисля и на публиката. Много съм щастлива да го изпълня. БГНЕС: Какви очаквания имаш за българската публиката? Елена Башкирова: Имам само най-хубави очаквания за българската публика. Винаги съм имала много български приятели, сред които много музиканти. Познавам много добри музиканти, които произхождат от България, което значи, че тук има много добро образование, добра културна среда и публика. Затова съм много щастлива.\nБГНЕС: Кога се разпали страстта ти към пианото?\nЕлена Башкирова: Страстта ми по пианото започна може би по-късно, отколкото се очаква, защото съм от музикално семейство и музиката беше нещо много естествено за мен. Не съм изпитвала влюбване в нея, тя беше като яденето, пиенето и дишането за мен. Едва, когато бях на 16 години изведнъж се влюбих в конкретен стил музика, като в същото време сама вече правех музика. Изучавала съм музика, но истинското сблъскване с нея беше по-късно и от този момент нататък съм в непостоянна страстна афера с музиката. Правенето на музика за мен е като дишането - абсолютно естествено. Когато не правя музика за дълго време ставам тъжна и отчаяна. Обичам да свиря и творя. Нямам много време сега, но обичам да работя. Най-добрият начин да прекарам вечерта е да съм у дома, свирейки на пиано, а не да изляза на парти. Когато съм на сцената изпитвам невероятен адреналин и радост, които не могат да бъдат сравнени с нищо друго.\nБГНЕС: Как се вдъхновяваш?\nЕлена Башкирова: Музиката ме вдъхновява, както литературата и човешките емоции. Вдъхновявам се и от други музиканти, като не е нужно те да са пианисти. Когато слушаш опера например, изведнъж усещащ съответствие. Или отиваш на изложба и виждаш някоя рисунка и след това искаш да изразиш себе си. Как мога да изразя себе си - с музика.\nБГНЕС: Възможно ли е музиката да бъде универсалният език, който да обедини всички ни?\nЕлена Башкирова: Музиката не само може, но трябва да бъде универсалният език, който да обединява всички ни. Проблемът е, че децата не се обучават много на това сетиво. Няма музикално образование в училище, а трябва да бъде като математиката и литературата. Така младите ще са по-интелигентни и по-добри хора, ако всички те се занимават с музика.\nБГНЕС: Какво следва в сезона след "Софийски музикални седмици"?\nЕлена Башкирова: Концертът в София е последният от тази серия. Винаги свиря последните си концерти в Източна Европа. Свирех в Загреб, сега в София. След това ще имам няколко концерта във Франция и това ще бъде краят на този сезон. Ще свиря през юни и след това ще имам свободен юли.\nКонцертът със солист Елена Башкирова, част от Музикалния фестивал "Софийски музикални седмици" е от 19.00 часа в зала "България". Фестивалът се провежда под патронажа на президента на България Румен Радев, a организатори на събитието са Министерство на културата, Столична община и Софийска филхармония - домакин на бляскавото събитие. В програмата ще чуем произведения от: Веселин Стоянов - Празнична увертюра, Бетовен - Концерт за пиано №3 и Дворжак - Симфония № 9. Диригент ще бъде темпераментният Хайме Мартин от Испания, който след дългогодишна музикална кариера като флейтист прави и забележителна кариера на диригент. Солист ще бъде самата Елена Башкирова. Башкирова е родена в Москва и е учила в Консерватория "Чайковски" в майсторския клас на баща си (Димитрий Башкиров), самият той известен пианист и учител. През 1998 г. Елена Башкирова основава Международен музикален фестивал за Камерна музика в Йерусалим. Като Артистичен директор тя създава това ежегодно музикално събитие за камерна музика, където участват международно признати музиканти. От основаването си фестивалът заема важна част в културния живот на Израел. През април 2012 г. е основан и German partner festival в Еврейския музей в Берлин. Концертите са високо ценени от публиката. Журналистката Джулия Спинола пише за "Франкфуртер Алгемайне цайтунг": "Комбинацията от музикален ентусиазъм и чист прагматизъм е онова, което прави Елена Башкирова толкова обаятелна." Йерусалимският фестивал за камерна музика гостува и извън границите на Израел с изяви в Берлин, Париж, Залцбург, Виена, Лисабон, Будапеща, Буенос Айрес и Сао Паоло, както и международно признати летни фестивали като фестивала в Люцерн, Музикалния фестивал в Рейнгау, фестивала Джордже Енеску в Букурещ, Клавирния фестивал в Рур и Бетовенфест в Бон. Елена Башкирова свири репертоар от епохата на класицизма и романтизма, както и музика от 20-ти век. Редовно има изяви с известни оркестри и дълготрайни творчески взаимоотношения с диригенти като Семьон Бичков, Лоурънс Фостър, Карл-Хайнц Стефенс и Айвър Болтън. През сезон 2016/2017 Елена Башкирова свири с Берлинска филхармония, Хамбургски симфоничен оркестър, Националният оркестър на Полското радио, Загребска филхармония. В трио със своите партньори Михаел Баренбойм и Юлиан Щекел, ще има изяви в Мюнхен, Брюксел, Париж, Цюрих и Люцерн. /БГНЕС\nВ-к Култура - 16 юни 2017\nИнструментализъм, засенчил прочита\nВ класически стил бе камерното участие на "Софийски музикални седмици" на пианистката Пламена Мангова, цигуларя Борис Бровцин и виолончелиста Александър Бузлов. Започнаха с клавирни триа от Хайдн и Брамс, продължиха с рядко изпълнявано творение - клавирния квинтет на Бела Барток, където към тях се присъединиха цигуларят Павел Златаров и виолистката Милена Златарова.\nЗапочнаха с най-популярното клавирно трио от Хайдн измежду 45-те опуса, написани само за такъв състав - 39-то в сол мажор с "циганското рондо"- финалът на творбата е наречен така заради темата му, в която се припознават унгарски цигански теми. Поначало клавирните триа на Хайдн не са най-популярният и изпълняван дял от творчеството му поради факта, че много камерни изпълнители считат, че партиите са третирани неравностойно. Че пианото доминира, а двата струнни инструмента просто му акомпанират, като всеки от техните гласове се дублира от пианото, чието надмощие в ансамбъла е неоспоримо. И в 39-ото трио принципът е същият, но с малко по-разгърнати партии на цигулката и виолончелото. Тук майсторството е в баланса, в акустичното равновесие, което инструментите трябва да постигнат и да задържат. Както всичко у Хайдн, и тази пиеса не може да се счита за безпроблемна, най-вече заради простотата и яснотата на фактурата, които се изискват и в самото изпълнение. Бяха постигнати с дисциплина във фразирането, с деликатно подчертаване на модулативните преходи във формата, най-вече с изрядна бистрота на щриха. Във втората част ми се искаше по-изявена мекота на звука и такова акустическо равновесие, при което да се открояват малко повече и струнните тембри. В третата - най-ефектните пасажи от рондото бяха някак набързо отминати, липсваше пластичното диалогично отиграване, както и много ефектният контраст между пиано и фортисимо. Всъщност, динамическата палитра бе еднообразна, не се откриваха лични, техни идеи в интерпретацията, но ефектът на зашеметяващия инструментализъм изигра своята положителна роля.\nВпрочем, програмата им бе добре помислена - в нейния център е фигурата на Брамс (и неговото второ клавирно трио). Брамс много е обичал сол мажорното трио на Хайдн и, сам той великолепен пианист, често го е свирел с приятели. А неговото клавирно трио е съвсем различно по характер, изисква много по-пълнокръвен, обемен звук, отколкото творбата на Хайдн, в разгръщането на една почти симфонична концепция в творбата. В бавната му част също е налична унгарска тема, "подправена" със синкопирани и хроматизирани акорди в пианото. Сравнително равностойните партии предписват интересни звуково-акустични отношения между инструментите, една игра, която може да бъде безкрайна и ангажираща въображението, ако й се обърне по-детайлно внимание, за да се случи.\nРаботата е там, че инструменталното равнище на Мангова, Бровцин и Бузлов е толкова високо и категорично, че те биха могли почти всичко да изсвирят почти на прима виста - заедно, отчитайки голям процент от фактурните предписания. Но този факт крие и своите коварства. Той създава онзи, така разпространен, бърз и сгъстен маниер на подготовка, в който понякога не достига време да се артикулират нюанси в музикалното слово, да се подчертаят възможностите, които крие нотният текст. Във вариациите на темата във втората част - Andante con moto, струва ми се, музиката можеше да се разгърне много по-обогатена. В скерцото са заложени идеи, които могат да се отразят и през крайни, въздействащи динамики (пианисими), които не се чуха, и през оригинално третиране на композиторските предложения за преосмисляне на тембъра - като типичния фантазмен за немската романтика характер на "горски рог" в трио-темата. При цялото брилянтно изсвирване на текста на творбата, в което се открояваха централните и най-видими опорни точки на формата, не ми достигаше визията на големите артисти, показването на индивидуалния ракурс към този текст. Не ми достигаше и пълноценно зачитане указанията на автора. (Един пример - началното медза воче във финалната част на Брамсовото трио). То е драматургически необходимо, не е само щрих по желание в авторовите идеи. Проблемът, струва ми се, е в скоростта, която музикалният бизнес изисква или налага, в темпото, с което се подготвят програмите. Което се отразява дори на музиканти от такъв ранг.\nПрограмата завърши с ранния клавирен квинтет на Бела Барток. Бил е 23-годишен, когато го е написал. Току що е завършил композиция в Будапеща при приятеля на Брамс Ханс Кьослер. Примерът на фа минорния клавирен квинтет на Брамс тук прозира съвсем ясно с тематичното единство, със звуковия обем, със свободната вариационност от рапсодичен тип. Барток внася елементите на бъдещия си почерк в ритмичното многообразие, в целотонните сегменти в мелодиката и в жанровия чардаш-модел. Вихрено бързо бе изсвирена творбата, която така прозвуча с 5-6 минути по-кратка от нормалното си времетраене и това движение, като непрекъснат поток на съзнанието, с твърде изравнена, дори монотонна, предимно силна динамика бе основното, с което прочитът на квинтета се открои. Тук преобладаваше директният открит, кипящ, твърде щедър звук, с акценти и зашеметяваща пасажност. Ефектът на скоростта зачеркна харизмата на оригиналното детайлно въображение, което трябваше да изнесе на повърхността повече идеи на смисъла.\nВ-к КУЛТУРА БРОЙ 24\nСъжалявам предимно музикантите, които не дойдоха в зала "България" на концерта на Пламен Джуров и"Софийски солисти", включен във фестивала "Софийски музикални седмици". Въпросът с дефицита на интерес и общност у музикантството не е от вчера. Жалко, че гилдията и тук обслужи личната си леност, защото също не от вчера се знае, че Джуров винаги търси нещо по-различно за програмите си с ансамбъла. Предлага музика, която би помогнала на публиката леко да отскочи от тривиалната традиционност на изтъркания меломански вкус. Показва и нова музика, непозната на голяма част и от музикантството. Програмите му са подчинени на обща идея и винаги с мисълта за разширяване периметъра на публиката. В случая това бяха премиерни срещи с историческа и съвременна музика. Предимно към историята ни водят и съвременните ни концертни солисти. Много интересният виолончелист Александър Сомов, който сега живее и работи в Страсбург като соло челист и професор, очевидно предпочита да преоткрива исторически музикални текстове и представи. Направи го с италиански произведения от XVIII и XIX век. Избрал е един от 12-те концерти за виолончело на Луиджи Бокерини, седмия, в сол мажор, един от най-известните, но предлага прочит по намерена оригинална партитура на Бокерини. Самият композитор е бил извънреден за времето си челист и не е чудно, че е посветил много голяма част от творчеството си на виолончелото. Сомов отдавна се е наложил в концертната ни практика с личното си инструментално ниво. Той притежава щедър звук с обем и плътност, с красив тембър, който доставя удоволствие на слушателя. Предпочита предимно солиращата позиция - доминира звуково над партниращия състав, съвсем в традиционната конвенция на концерта. Свири с настроение, с лекота и жизнерадост в общуването със залата.\nПремиера за България е Фантазията на Росини Une Larme (Сълза), написана за виолончело и пиано, тук в аранжимент за камерен оркестър от Елиодоро Солима. Фантазията всъщност е тема с вариации и е една от 150-те пиеси на Росини, събрани в 14 тома под заглавието P?ch?s de vieillesse (Грехове на старостта), създадени от 1857 до 1868 г. В своята книга "Росини" Стендал пише: "В нашия припрян век Росини притежава едно преимущество - не ни кара да напрягаме вниманието си." Не е същото за неговите изпълнители, разбира се. И в тази композиция инструменталните препятствия изобилстват, елегичната тема е варирана и през бравурна кабалета, и с помощта на сложни колоратури, и с виртуозно каденциране. Речитативи, двоен гриф и типичният Росиниев финал довършват произведението, което е изключително трудно за изпълнителя и, тук подкрепям Стендал, безпроблемно за слушателя. Сомов го изсвири блестящо. Блестящи бяха и "Солистите" - не само в партньорството си със Сомов, но и в репертоарната си, изтощително трудна пиеса "Смъртта и момичето" на Шуберт.\nЗа мен събитието на вечерта бе прочитът на Пламен Джуров и на солиста Стоимен Пеев (цигулка и виола) - естествено, заедно с ансамбъла, на пиесата на Гия Канчели Chiaroscuro. Светлосянка е буквалният превод на заглавието, който не разкрива изцяло дълбочината и мащаба на музикалната субстанция. Пиесата започва живота си през 2010-а като струнен квартет, но после претърпява редакции: все във връзка с големи изпълнители - за цигулка, виола и струнен оркестър за Юлиан Рахлин през 2010 г.; в Русе, на фестивала "Мартенски музикални дни" през 2012 г., Юри Башмет показа редакцията за виола и струнни, направена от Гия през 2011, а през 2012 е създадена версията за соло цигулка за Гидон Кремер и ансамбъла му Кремерата балтика. От тях, струва ми се, най-близка до субстанцията на пиесата е версията за двата тембъра - светлия и матовия, на цигулката и виолата. Тъкмо нея преживяхме на концерта в проникновеното, дълбоко чувствително изпълнение на младия Стоимен Пеев, който сякаш изтръгваше звуци от душата си. Защото самата музика е разтърсваща. Разтърсваща с това, че ти протяга ръка като на добър приятел и този неин жест те удря в сърцето. С добротата и интимната близост, която излъчва, сякаш само за теб. Интересно е, че в произведенията на Канчели много често се улавят знаци от киномузиката му. В тази пиеса - също. Но поставени в различния контекст на бавното, но изключително интензивно развитие (когато те правят драмата, а не я дообясняват), с типичните Канчелиеви контрасти между тишина и грохот, те изразяват разяждаща с интимното си звучене човешка тъга. Тук в пиесата се получи дори нещо повече, подчертано великолепно от диригента и ансамбъла - те останаха като че ли единствените човешки знаци сред разпадите, агонизиращите реплики на соловите цигулка и виола, сред взривовете и заплашителната тишина. И до оглушителната тишина на финала, в която се чуваха само предсмъртните стонове на цигулката. Самият Канчели в едно интервю казва: "Понякога имам чувството, че светът ще се взриви." Самата бавност на взривовете в неговата музика причинява силна болка, усилва катарзиса, зашеметява. И за да се получи това въздействие, се предполага тънка диригентска игра с музикалното време - тя е извън нотите, изисква семантичен подход от човека на пулта, изисква слух за специфичната Канчелиева организация на тембрите, както и на бавните темпа във времето, която, както много сполучливо пише биографът на Канчели Наталия Зейфас, понякога те подсеща за Фаустовото "О миг, поспри".\nПламен Джуров отдавна изпълнява музиката на Канчели в България и подходът му към този уникален свят не случайно е спечелил и приятелството, и доверието на композитора. Предал го е изчерпателно на ансамбъла, който ръководи, а той бе абсолютно обзет от тази музика. Банална и вечна истина е, че една от функциите на изкуството, респективно музиката, е да ни изтръгва от битовия делник, да ни въвежда в извънредни състояния и мисли. Като състоянието на вътрешен катарзис за мнозина от публиката в зала "България".


Матиращ Фон дьо тен Max Factor Whipped Creme - LipBalm\nНачало / Грим / Фон дьо тен, Пудра, Руж / Матиращ Фон дьо тен Max Factor Whipped Creme\nМатиращ фон дьо тен Max Factor Whipped Creme №30 Porcelain\nМатиращ Фон дьо тен Max Factor Whipped Creme quantity\nМатиращ Фон дьо тен – Max Factor Whipped Creme 30 Porcelain – матиращ фон дьо тен, под формата на мус с двойно действаща хидратираща формула против изсушаване на кожата. Осигурява средно покритие, като позволява повторно нанасяне, без получаване на петна. Нанася се лесно и е изключително дълготраен. Стои естествено върху кожата на лицето.\n№30 Porcelain – светъл, бежов цвят.\nНа показаната снимка, цветът е първия от ляво на дясно, на първия ред.\nНапишете първия отзив за „Матиращ Фон дьо тен Max Factor Whipped Creme“ Отказ


Обяви за продажба на апартаменти, Божурище (Особености: Обзаведен) — bg.flatfy.com\nПродажба на апартаменти в град Божурище (Особености: Обзаведен)\nПродава 2-стаен в област София, гр. Божурище, 70 кв.м\nОтличен апартамент в тухлен блок от 1984 г. Обединени хол и кухня, като се е получил просторен хол с трапезария с кухненска част. Самостоятелна спалня. Баня и отделна тоалетна. След луксозен ремонт. Продава се напълно обзаведен, с вградени кухненски уреди. Отоплението е решено с конвекторни радиатори. Навсякъде ПВЦ дограма. Хол и трапезария на хубав гранитогрес. Баня и тоалетна на хубав теракот и фаянс. Спалня - на ламиниран паркет. Блокът е с контролиран достъп. Към апартамента има мазе и гаражна клетка. До спирка на градски транспорт. Тел: 0888846961.\nГАРАЖ !!! РЕМОНТИРАН !!! Представяме на вашето внимание самостоятелен етаж в двуетажна къща, имота се състои от две отделни спални, всекидневна, отделна кухня и баня с тоалетна. Етажа е основно ремонтиран преди няколко години. Продава се частично обзаведен. в цената са включени партерен гараж с лесен достъп от улицата, складово помещение на таванския етаж 35м2 и 380 м2 идеални части от дворното място което е отделено и ще се ползва само от новите собственици. Имота се намира между други къщи които се обитават целогодишно, а на 250 метра е спирката на градския транспорт. За повече информация и оглед обадете сега и цитирайте този код : 39786\nПродава Мезонет в област София, гр. Божурище, 87 кв.м\nLuckyHome-Estate предлага за продажба напълно обзаведен Двустаен апартамент в тухлена сграда в гр.Божурище. Разпределение: Коридор, Кухня с трапезария, Всекидневна, Спалня, Баня, Тоалетна. Предимства и особенности: Жилището е напълно обзаведено, намира се в началото на гр. Божурище на 300 след пресичането на ЖП линията. Напълно сменена дограма, отопление на електричество. Към апартамента има метален гараж както и мазе. Голямо междублоково пространство с озеленяване и детска площадка. За допълнителна информация и огледи: Жулиен Димитров 0883 387 211\nПродава МЕЗОНЕТ, гр. Божурище, област София област\nПРОДАВАМЕ ЛУКСОЗЕН МЕЗОНЕТ,АРТИСТИЧЕН,ОБЗАВЕДЕН ЛУКСОЗНО.ЗАСЛУЖАВА СИ ДА КУПИТЕ ТОЗИ ИМОТ.Състои се от предверие,,зимна градина ,обзаведен със мебели за почивка и кафе.Дневна част със голям кухненски бокс който е обзаведен с луксозни кухненски шкафове,вградена миялна,фурна,котлони,микровълнова,хладилник.Настилки: скъп ламинат и гранитогрес.Има тераса-южно изложение.Луксозна спалня-спален комплект .Банята е голяма и е разделена на 2 помещения,с прозорец ,ЛУКСОЗНА .Настилки ламинат.НА КООПЕРАЦИЯТА ИМА 10 сантиметрова изолация.Дограмата е 5-камерна ,луксозна.Отоплението е с климатик.Много тихо и спокойно място.Много малка ,бутикова кооперация.Моля за директни клиенти на агенцията 0899995933-Стоименова\nАгенция Place2live Ви представя на вашето внимание прекрасен двустаен апартамент в гр. Божурище. Локацията дава възможност за бързо придвижване до централните райони на столицата , както и околовръстен път. В близост се намира спирка на градски транспорт, търговски обекти, хранителни магазини, бензиностанция и много зелени площи. Жилището е разположено в тухлен 4 етажен блок от 1984г, изцяло обезопасено с масивни решетки. Състои се от входно антре, Г-образен коридор,отворена всекидневна към кухня с трапезария ,голяма спалня, баня с тоалетна,отделна тоалетна за гости. Апартаментът е след луксозен ремонт, напълно обзаведен, с всичко необходимо за осигуряване на комфорта и уюта на едно домакинство.Кухнята е с вградени елктроуреди - висок клас. Хол и трапезария на гранитогрес. Баня и тоалетна на теракот и фаянс. Спалня на ламиниран паркет. Отоплението е решено с конвекторни радиатори Гламос и климатик. Навсякъде е сменена ПВЦ дограма. Към имота има възможност да се направи голяма тераса , като за нея вече има поставени основи, с изричното позволение на всички живущи. Към него има прилежащи гараж ,мазе , както и част от земята окло сградата с възможност за направата на беседки , барбекю и други. Блокът е с контролиран достъп с детска площадка и голямо околоблоково пространство. За повече информация и огледи, този номер ще Ви е необходим - 1274795. С гараж, Обзаведен, Саниран\nОбзаведена триетажна къща в Божурище\nЛомско шосе / Божурище / България,Софийска област,гр. Божурище,Ломско шосе\nПредлагаме на Вашето внимание триетажна масивна къща с площ 321кв.м.; сутерен, двор и гараж в гр. Божурище. На всеки етаж е разположен тристаен обзаведен апартамент с площ 110 кв.м. Къщата разполага общо с 6 спални. Имота е напълно обзаведен с висок клас мебели, оборудване, подови настилки и стени. Намира се на тиха асфалтирана улица на 13 км. западно от центъра на гр. София. Божурище е предпочитан район за живеене, заради спокойствието, чистия въздух, лесният и бърз комуникативен достъп до Столицата и до гр. Банкя. Със стратегическото местоположение, близостта на общината до столичния град, създава добри възможности за развитие на неговата икономика и култура в интеграция с тази на столицата. Едновременно с това община Божурище е обявена за един от най-чистите райони в страната в екологично отношение, подходящ за билкопроизводство и екотуризъм. Всеки етаж е със самостоятелен нотариален акт. Разпределение: * Сутерен и Три етажа , всеки етаж разполага с тристаен обзаведен апартамент. Отопление - Термопомпа. Има възможност отоплението да се преустанови на газ.\nПредлагаме на Вашето внимание етаж от триетажна масивна жилищна сграда със сутерен в гр. Божурище. На етажа е разположен двустаен обзаведен апартамент с площ 111 кв.м. Имота е напълно обзаведен с висок клас мебели, оборудване, подови настилки и стени. Намира се на тиха асфалтирана улица на 13 км. западно от центъра на гр. София. Божурище е предпочитан район за живеене, заради спокойствието, чистия въздух, лесният и бърз комуникативен достъп до Столицата и до гр. Банкя. Със стратегическото местоположение, близостта на общината до столичния град, създава добри възможности за развитие на неговата икономика и култура в интеграция с тази на столицата. Едновременно с това община Божурище е обявена за един от най-чистите райони в страната в екологично отношение, подходящ за билкопроизводство и екотуризъм. Етажа е със самостоятелен нотариален акт. Другите два етажа са също в продажба и са нотариално индивидуални. Разпределение: * Всекидневна с кухненски бокс * Спалня * Баня с тоалетна ... За повече информация свържете се с нас и цитирайте референтния номер на имота. Моля, кажете, че сте видeли обявата в този сайт. Референтен номер: Sof 69320 Тел: 0882 817 590, 02 425 69 51 Отговорен брокер: Елисавета Таскова


Катя Паскалева. Жените в мен на супер цена - BKBKA000181 | Ozone.bg\nЖурналистът Георги Тошев, тръгва по следите на пръснатата в бележки, картини и разговори с близки личност на Катя Паскалева и я събира в едно всички жени, живеещи в нея.\nБиографии, Кино, Театър\nНяма друга българска актриса, която да е вълнувала толкова много по време на богатия си творчески път, и да е толкова забравена след края му. Катя Паскалева си отиде преди 13 години и едва сега си спомняме за нея по подобаващ начин. Нейният приятел, журналистът Георги Тошев, тръгва по следите на пръснатата в бележки, картини и разговори с близки личност на Катя и я събира отново в книгата „Катя Паскалева. Жените в мен” .\n„Животът на Катя днес е в три кашончета, съхранени в Държавния архив”, казва Георги Тошев. Първоначално той написва книгата и после се отказва от нея. По-късно попада на дневниците на актрисата и решава, че само нейният собствен глас може да разкаже историята ѝ автентично. По ирония на съдбата героинята ѝ Найме в първия ѝ филм „Краят на песента” е безмълвна, така приключва и животът на Паскалева – като губи най-ценното за една актриса: гласа. Влиза в киното през света на Николай Хайтов и след смъртта си е положена близо до неговия гроб.\nИ все пак животът на Катя Паскалева е в сърцето на тази книга. Откъслечните бележки дават много дълбоки сведения за въпросите, които са вълнували актрисата. Тя до последно запазва естественото си любопитство към света и към себе си. Не спира да пита „защо” и се тормози, че е толкова „сгъната”, както сама се нарича. Всичките ѝ вътрешни конфликти и тайни намират излаз в записките, ролите и рисунките ѝ. Това, което Георги Тошев успява да направи е да събере всички жени, които живеят в Катя, и да помири в образа на една единствена, нито светица, нито грешница, просто жена артист.\nАвторът на „Катя Паскалева. Жените в мен” Георги Тошев красиво претворява чувството си за справедливост и дълг към големите в българската култура в книга едновременно значима в национален мащаб, но и лична и интимна, точно като разговор между приятели. Архивът от снимки и текстове ще развълнува не само почитателите на театралното и филмово изкуство, но и всички, които искат да помнят.\nАвтор: Зифлин, Кърби Розанес


Цеци Красимирова вдига втора сватба - www.PlovdivMedia.com\nPlovdivMedia - Цеци Красимирова вдига втора сватба\nДвамата вече са си разменили „брачни халки“ – Джудит и годеникът й носят на безимените си пръсти черни халки, на които са изографисани имената им и кралски коронки. Пръстените били символ и обещание за вечна любов. Наскоро бъдещите младоженци\nзаснеха и предсватбена фотосесия, а на годежа си Джудит бе облечена в черна екстравагантна рокля. Любопитна подробност е, че годежът на младоженците се състоял в същия замък в Испания, където Цеци Красимирова и Майк Струмейтис си казаха „Да“ по-миналия месец. Това породи съмнения, че сватбата на Джудит също ще бъде там и няма да отстъпва по пищност на тази на майка й. Цеци била в трескава еуфория покрай подготовката на голямото събитие, като вече поръчала духов оркестър, естествени цветя от Холандия, плюс няколко допълнителни екстри, които липсвали на нейната сватба. Тук е моментът да припомним, че цялата организация за голямото събитие през май удари 1 милион евро. Предполага се, че за големия ден на Джудит заделената сума няма да е по-малка.\n5 Юли 2019 година\nКамен Во яде за...\n[b]Камен Воденичаров беше изловен да се отдава на кулинарна вакханалия в центъра на София. В малка сенчеста закусвалня на закътана уличка шоумена се подкрепи за 10 минути с първо, второ и трето,...\n[b]Деси Банова не само е преодоляла страха си да шофира, но и отново е зад волана на лъскавия си джип, с който катастрофира в началото на февруари, разбра HotArena. Въпросният мощен мерцедес,...\n[b]Ирена Милянкова е съсипана! Вторият брак на многодетната красавица издържа само година. Бившата манекенка окончателно се е разделила с мъжа си Никола Чолаков, научи HotArena. Връзката им не...\nМ[b]ариана Векилска се завърна за кратко в България от Брюксел, за да подкрепи кампанията на бившите си работодатели бТВ "Да изчистим България", видя HotArena. Покрай ангажиментите си, ...


УСЪВЪРШЕНСТВАНА ФОРМУЛА от клинично изследвани съставки за ЗДРАВИ СТАВИ!\nНазад | Начало Здравна медиа Научни презентации УСЪВЪРШЕНСТВАНА ФОРМУЛА от клинично изследвани съставки за ЗДРАВИ СТАВИ!\nAБОФЛЕКС ГОЛД е високо ефективно решение от клинично изследвани съставки, което спомага за собственото производство на колаген, за възстановяване еластичността и здравината на хрущялната тъкан в ставите, подхранва сухожилията и улеснява движението.\nСпециалната му формула работи в дълбочина и има за цел трайното отстраняване на причината, довела до ставния дискомфорт, като изгражда, укрепва и възстановява ставния хрущял, а не само временно да облекчи болката!\nАБОФЛЕКС ГОЛД осигурява всички необходими вещества за поддържането и правилното функциониране на хиалинния хрущял и синовиалната течност и стимулира синтеза на съединителна тъкан. Синергичният ефект от Манган, кетостерони от Cissus quadrangularis L,Глюкозамин, Хондроитин, МСМ и Хиалуронова киселина 50 kDa спомагат за поддържането на нормалното състояние на ставите, костите и сухожилията.\nХондроитин е една от най-важните съставки на съединителната тъкан. Той стимулира синтеза на хиалуронова киселина и укрепва структурите на съединителната тъкан в хрущяла и сухожилия. За производството на АБОФЛЕКС ГОЛД се използва хондроитин, произведен от говежди сухожилия, чието високо качество е тествано в лабораторни условия.\nГлюкозаминът е естествена съставка на съединителната тъкан и има структуроукрепващо действие в организма. Той допринася за нормалното състояние на ставните връзки, сухожолията и хрущяла. Служи и за производството на синовиалната течност, която подпомага работата на ставите, като намалява тяхното триене.\nМСМ (метилсулфонилметан) е естествен източник на сяра, която участва в синтеза на протеини и образуването на съединителната тъкан. Той играе важна роля за образуването на кератин, колаген и еластин, които допринасят за нормалното състояние на мускулите, костите, ставите, вътрешните мембрани и кожата.\nНиско молекулната хиалуронова киселина (\nВитамин С е от съществено значение за синтеза на колаген, който е важен структурен компонент на съединителната тъкан, хрущялите, кожата, сухожилията.\nМанганът е кофактор за ензимите, наречени гликозилтрансферази. Тези биологични агенти са необходими за производството на всички важни хрущялни протеогликани и глюкозаминогликани, като глюкозамин и хондроитин. Той е кофактор и за пролидазата, енизим, участващ в производството на колаген.\nКетостерони от Cissus quadrangularis. са естествени растителни стероиди, които предпазват и възстановяват мускулатурата и костната тъкан. Стимулират синтеза на колаген тип II, като така ускоряват заздравяването и зарастването след травми на сухожилията, хрущялите и ставните връзки и увеличават издръжливостта им на тежки натоварвания. Стимулират производството на остеобласти (клетките изграждащи костната тъкан), като така подпомагат костния растеж и здравина.\nКОЙ СЕ НУЖДАЕ ОТ АБОФЛЕКС ГОЛД?\nХора в напреднала възраст, тъй като с времето хрущялът постепенно изтънява и губи своята еластичност. При прекомерното изтъняване се стига до загуба на ставен хрущял, и започва триене на кост в кост, което предизвиква силна, нетърпима болка, оток и възпаление. Освен това, при хората от третата възраст рискът от счупвания и травми на опорно –двигателния апарат драстично се увеличава, а времето за възстановяване се удължава.\nПри активно спортуващите хора, резките движения съпроводени от внезапна промяна във функционирането на дадена става, могат да причинят разтягане и дори разкъсване. На подобни натоварвания са изложени и костите, затова получените травми засягат и тях.\nХора с наднормено тегло, защото ставите им са прекомерно натоварени и това довежда до износването им много по-бъро, отколкото при хора с нормално тегло.\nЗаседнал начин на живот отслабва мускулите и те се отпускат, а когато организмът се сблъска с по-сериозно натоварване, болката е неизбежна.\nХора претърпели интервенции на ставите са с повишен риск от хрущялно увреждане. Често болката в краката може да бъде следствие от стара травма - счупване на костите, но и травми на сухожилията.\nМагнезий 1000 - денонощна подкрепа за сърцето, мускулите и нервите\nКоментари към УСЪВЪРШЕНСТВАНА ФОРМУЛА от клинично изследвани съставки за ЗДРАВИ СТАВИ!\nна 07 July 2020 в 09:04\nКоментирайте "УСЪВЪРШЕНСТВАНА ФОРМУЛА от клинично изследвани съставки за ЗДРАВИ СТАВИ!"\nСтрада ли вашето бебе от колики?\nИмате ли нужда от допълнителен прием на Магнезий?\nХайде - да презаредим с енергия!\nпреди 616 дни, 19 часа и 57 мин.\nпреди 706 дни, 15 часа и 23 мин.\nпреди 3 дни, 22 часа и 18 мин.\nпреди 5 дни, 13 часа и 35 мин.\nпреди 7 дни, 17 часа и 4 мин.


Общината плаща обезщетение за съборена къща в „Аспарухово“ | Moreto.net - Варна\nВторник, 2 Юни 2015 11:49\nОбщина Варна трябва да заплати обезщетение от 29 200 лева на собствениците на къща в „Аспарухово“, съборена след наводнението от 19 юни миналата година. Това е постановил Административният съд в морската столица, става ясно от справката за разгледаните дела през май тази година, научи Moreto.net.\nОбезщетението е определено по пазарната стойност на къщата, на помощната стопанска сграда и на движими вещи, които са били вътре. Съборената постройка е била с площ от 67 кв.м. и се е състояла от две стаи, хол и кухня, склад и сервизно помещение. Собствениците научили от съседи, че сградата е съборена от общинската администрация във връзка с обявеното бедствено положение на територията на район „Аспарухово“ от 3 юли 2014 година. От нея е изнесено имущество, подробно описано и представляващо движими вещи-покъщнина. След извършена проверка обаче било установено, че това заявление е изгубено.\nКъщата била съборена във връзка с две общински заповеди за овладяване на проявилото се бедствие и след влизане в изпълнение на план за защита при бедствия. В писмото изрично е пояснено, че съобразно посочената регламентация, кметът на общината организира и ръководи защитата при бедствия, поради което е постановил и Заповед, с която е наредено незабавно сгради с нарушена конструкция, вследствие на бедствието да бъдат освободени от хора, механизация, продукти, материали, общоопасни средства и други.\nВ документа изрично е отбелязано, че фирмите, ангажирани с дейностите по разчистването на поземлените имоти и отстраняването на сгради, следва незабавно да започнат изпълнение на заповедта.\nСпоред близък до собствениците, събарянето било по нареждане на кризисен щаб, а фактическото изпълнение, е извършено от наета фирма. По информация на съседи, къщата е съборена буквално за 20 минути от служители с фадрома и багер. Същевременно в района, това била единствената премахната къща.\nСпоред събраните към доказателствата по делото заключения, тя се намирала на цели 100 метра от пътя на ударната вълна, а покрай нея е минал калният отток на височина 40см.\nРешението на Варненския административен съд може да бъде обжалвано в 14-дневен срок пред Върховния касационен съд.\n22:35ч. 2 Юни 2015 #2\nosem.tri.edno,в самия канал имаше издигнати бетонни колони,които да подпират основите на магазините...\n12:24ч. 2 Юни 2015 #1\nТепърва ще плащат, и досега нямат разумно обяснение, защо събориха магазините над дерето в центъра на Аспарухово, след като под тях имаше канал, разликата е, че сега е открит, а преди не се виждаше.


Първите лекари на мястото: Видяхме пламъци до небето, сякаш цяло Хитрино гори\nИзточник: Burgas24.bg 09:33 / 12.12.2016 Отпечатай Изпрати\n"След получаването на сигнала тръгнахме веднага. Беше съобщено, че е имало пожар във влак. Не знаехме, че е взрив. Когато наближихме, видяхме пламъци до небето. Помислихме, че цяло Хитрино гори. Беше ужас", разказват по Нова тв лекари от първият екип, който е отишъл на мястото на трагедията.\n"Всичко гореше", сподели шофьор на линейката. След като влиза в селото, екипът вижда кола, която е карала трима пострадали.\n"Бяха в ужасно състояние. Качихме ги и тримата и ги закарахме в болница", разказа фелдшерката.\nПо думите им колегите им от болницата в Шумен също са реагирали веднага и адекватно. "Нямаше какво повече да се направи в тази ситуация. Няма с какво да помогнеш на тези хора", споделиха те.


Кои министри ще подадат оставки?\nАвтор: Екип Ruse24.bg 09:57 / 23.07.2020 Коментари (1) 388\n"Днес ще има заседание и рокадите ще се обсъдят. Очакваме предложенията за промени да бъдат представени на парламентарните групи. Лидерите на ГЕРБ и Обединени патриоти ще определят обема и имената свързани с промените", обясни Красимир Ципов от ГЕРБ.\nНе мисля, че ще се стигне до изненади. Споровете по отношение на имената на министрите не са важни. Важни са политиките. Министрите ще бъдат сменяни на база изпълнение на програмата. Самите промените няма да бъдат голям проблем. По-важно е да обсъдим нещата, които трябва да бъдат свършени", каза депутатът от ВМРО Александър Сиди.\n"Спасителен план за кабинета няма, тъй като хората искат оставката му. Новите министри ще следват същите политики", заяви депутатът от БСП Тодор Байчев.\nТой добави, че БСП са готови за избори и са в "постоянна бойна готовност. "Готови сме да спечелим изборите и да управляваме", каза Байчев.\nКрасимир Ципов добави, че БСП се намира в състояние, в което репликата "готови сме за избори" звучи абсурдно.\nДа изчакаме да видим какво ще кажат Пеевски и Доган и ще разберем кои министри ще подават оставки.


Матрак Комфорт за пълноценна почивка - Откога не сте си давали...\nМатрак Комфорт за пълноценна почивка Влез през Facebook\nМатрак Комфорт за пълноценна почивка\nДълъг работен ден, толкова дълъг, че не сте сигурни дали ще свърши днес. Идвате си вкъщи, взимате дистанционното и лягате пред телевизора. Новините в 7 могат и да ви разсеят, но какво ще направите, за да се чувстват и мускулите ви добре?\nМатрак Комфорт ще ви предразположи към една дългоочаквана почивка. Памучното му покритие ще ви защити от прахови акари, гъбички и бактерии. Благодарение на специално разположените винтили отстрани на матрака ще забравите за неприятното потене и дискомфорт. От вас ще се изисква само да легнете и да се насладите на една спокойна вечер. Почувствайте се отпочинали, разберете как само тук.\nКолкото и напрегнато ежедневие да водите, ще почувствате промяната само след една нощ с матак Комфорт. Отпочинали, заредени с енергия и нови сили, вече сте готови за новите предизвикателства на деня. А в неговия край – комфорт, който заслужавате. Изберете своя матрак тук.\n16:02 | 22.10.2011\nКоментари към "Матрак Комфорт за пълноценна почивка":


Трябва да знам! Това са 6 причини за сърбеж в гърлото, които ви карат да се чувствате неудобно\nОсновен » Здраве » Трябва да знам! Това са 6 причини за сърбеж в гърлото, които ви карат да се чувствате неудобно\nПочти всеки може да преодолее сърбежа по кожата, но не и когато е в гърлото. Разбираемо, местоположението му в устата затруднява достигането му. Няма нищо лошо в това да знаете различните причини за сърбеж в гърлото, така че лесно да го облекчите.\nНормалният сърбеж вероятно ще отшуми от време на време. Ако обаче се окаже, че спусъкът е нещо сериозно, като болест, разбира се, трябва да има лечение. Хайде, разберете какво причинява сърбеж в гърлото със следните рецензии.\nФактори, които причиняват сърбеж в гърлото\nСърбежът в гърлото не се проявява сам по себе си. Има фактори, които могат да го направят, като липса на течности, алергии, възпаление, повишена стомашна киселина. Ето шестте най -чести причини за сърбеж в гърлото.\n1. Липса на течности или дехидратация\nПървата причина за сърбеж в гърлото е дехидратацията. Това състояние възниква, когато тялото губи повече течности, отколкото приема. Най -честият признак, който може да се почувства, е сухота в гърлото.\nКогато няма вода за намокряне, внезапно може да се появи сърбеж. Тази ситуация е по -честа, когато сте на горещо слънце, горещо време, спортувате или сте болни.\nВ случаи на остра дехидратация, няколко други части на тялото също ще почувстват симптоми като замаяност, треперене и слабост.\nПрочетете също: Майки, нека разпознаем характеристиките на дехидратацията при бебетата, за които трябва да внимавате!\nБактериите, които замърсяват храната, всъщност могат да направят сърбеж в гърлото ви, знаете. Инфекциите, причинени от бактерии, обикновено са под формата на възпаление, характеризиращо се с появата на червеникав цвят във фаринкса.\nНе само сърбеж, тази инфекция също ще ви затрудни да преглътнете нещо. За да го облекчите, избягвайте пикантна храна и студени напитки. Лечението на лекаря обикновено е доста ефективно за ускоряване на лечебния процес.\nВ тежки случаи стрептокок в гърлото може да бъде толкова болезнен, че да пречи на ежедневните дейности. Това заболяване често затруднява много хора да спят през нощта.\nКогато тялото настине, е почти сигурно, че гърлото ще бъде засегнато. Цитат от Fast Med, Грипът е вирусна инфекция, която може да засегне горната дихателна система на човека, включително гърлото.\nСърбежът като симптом на грипа обикновено е по -досаден през нощта. Можете да го облекчите с топла вода. Ако е възможно, добавете джинджифил към напитката.\nВъз основа на проучване джинджифилът има биоактивно съдържание, което служи за облекчаване на бактериално и вирусно възпаление. В допълнение, джинджифилът има и антимикробни съединения, ефективни срещу вируси, които предизвикват настинки.\n4. Хранителни алергии\nНе само причинява обриви по кожата, хранителните алергии също могат да причинят сърбеж в гърлото. Самата алергия е състояние, когато имунната система отделя определени химикали за борба с чужди тела, които влизат в тялото.\nНякои хора не могат да ядат храни, които съдържат определени съставки, като млечни продукти, яйца, ядки, морска риба и плодове.\nСърбежът, причинен от хранителни алергии, обикновено е придружен от замаяност, удебелен език и затруднено преглъщане. В тежки случаи тази ситуация може да завърши с анафилаксия, която е шок поради тежки алергии под формата на гърчове, затруднено дишане, понижено кръвно налягане и дори припадък.\n5. Ринит болест\nДруга причина за сърбеж в гърлото е ринитът, който е възпаление на лигавиците вътре в носа. Обикновено ринитът ще се появи като реакция към съществуваща алергия. Симптомите включват хрема, кихане и запушване на носа.\nОсновният задействащ ринит е навлизането на малки частици в тялото през носа, като прах, пърхот, отработени газове, към замърсяването на въздуха. За да осигури съпротива при поддържането на тялото, имунната система ще освободи хистамин.\nЗа съжаление, освобождаването на хистамин може също да причини различни алергични симптоми, като обриви по кожата, червени петна, до сърбеж в някои части на тялото.\n6. Киселинен рефлукс\nПричината за сърбеж в гърлото, който е рядко известен, е стомашната киселина, която се повишава или обикновено известна като рефлукс. Киселинният рефлукс се отнася до изтичане на течност, която е в стомаха, след това нагоре в хранопровода и носи усещане за топлина, когато достигне хранопровода.\nСледователно сърбежът в гърлото поради киселинен рефлукс обикновено е придружен от други симптоми, най -честите от които са болки в гърдите. Това условие не може да бъде пренебрегнато. Защото киселинният рефлукс може да направи ерозирани и раздразнени стените на хранопровода.\nЕ, това са шестте най -чести причини за сърбеж в гърлото. Можете да го облекчите, като пиете много топла вода и добавите джинджифил. Ако състоянието не изчезне, не е нужно да мислите дълго, за да се свържете с лекар. Бъдете здрави, да!


Angellove's Cooking: Шоколадова мус торта с портокали и шампанско / Chocolate Mousse Cake with Champagne Oranges Jelly\nПубликувано от Angellove's Cooking в 10:24 AM\ngabrielatsulin January 6, 2016 at 11:34 AM\nЛеле, Мина! Това е нещо изумително красиво!\nНе спирай да твориш и вдъхновяваш хората около себе си!\nПП: ще чакам рецептата с огромно нетърпение!\nAngellove's Cooking January 12, 2016 at 9:23 AM\nБлагодаря, Габи!! Най-после успях да кача цялата рецепта :)\nПрекрасна година ти желая!!\nС пожелание за здраве, щастие и успехи!\nAngellove's Cooking January 12, 2016 at 9:24 AM\nОх, срамота е да не коментирам тортата. Избързах да публикувам поздравленията по-горе.\nТова е перфектният изглед на перфектната торта! Изглежда фантастично, направена от майсторски ръце!\nОще веднъж, моите най-добри благопожелания!\nAngellove's Cooking January 12, 2016 at 9:25 AM\nОтново благодаря, че отдели от времето си да наминеш - това е така важно и ценно за мен!!!\nУсмихната и успешна година :)\nGergana Lazarova January 6, 2016 at 12:27 PM\nМина, честит рожден ден! Здраве, здраве и пак здраве ти желая! Всичко най-добро и много семеен уют! :) А тортата ти е прекрасна! Изумяваш ме всеки път...\nAngellove's Cooking January 12, 2016 at 9:26 AM\nГери, благодаря ти, че винаги си така мила и всеки път ме зареждаш с позитивизъм!!\nПрекрасна и успешна година ти желая!!\nLuchiya January 6, 2016 at 2:51 PM\nЧестит рожден ден! Пожелавам ти много здраве, много късмет и много благополучие! Тортата е един път! Великолепна!\nAngellove's Cooking January 12, 2016 at 9:27 AM\nБлагодаря!! Лека и вкусна торта се получи :) дано и годината ни да е такава!!\nРоси January 6, 2016 at 4:59 PM\nЧестита бъди и много здрава,успешна и безкрайно щастлива,скъпа!\nИ аз се присъединявам към призива ти някой там горе да бди над семейството ти и през цялата година да ви е отредил да сте усмихнати,да не ви сломяват трудностите,да е щедро възнаграден труда ви,да се радвате на домашен уют и споделена обич!\nА тортата е нищо по-малко от грях на квадрат!\nИстинско шоколадово съвършенство и вълшебство!\nТолкова е фина,кокетна,стилна и креместа-просто е УНИКАЛНА!\nДа ви е сладък празника и живота,наздраве и много целувки от нас!\nAngellove's Cooking January 12, 2016 at 9:30 AM\nРоси, благодаря ти, мила!! Дано някой там горе бди над всички ни и годината ни да е мирна и благословена, а сърцата ни изпълнени с щастие и удовлетоврение!!\nТортата стана много любима вкъщи, точно защото е много лека и креместа, а дъвкателната основа и желето само подчертават вкуса на муса :)\nПрегръдки и целувки и от нас, мила!!! Много здрава, късметлийска и успешна година ви желаем!!\nNanita January 6, 2016 at 5:47 PM\nЧестити Рожден Ден!Много здраве и късмет желая!Тортата е умопомрачителна!\nAngellove's Cooking January 12, 2016 at 9:31 AM\nПоздрави и прегръдки и от мен :)\nIvana Krasteva-Pieroni January 6, 2016 at 6:54 PM\nБъди здрава! Тортата е много, много красива!\nAngellove's Cooking January 12, 2016 at 9:32 AM\nБлагодаря ти, Ивана!! Дано сме всички сме здрави и годината ни да е успешна :)\nЙоланта Делибозова January 6, 2016 at 7:45 PM\nЧестит празник, мила Мина! Бъди все така вдъхновена, много щастлива и разбира се, здрава! Тортата е разкошна!\nAngellove's Cooking January 12, 2016 at 9:33 AM\nБлагодаря ти, Йоли!!\nОр своя страна ти желая изпълнена с творчески върхове и незабравими моменти година, мила!!!\nРумяна January 19, 2016 at 7:29 PM\nМоля да уточните шоколада за глазурата - 100 или 300 г, все си мисля, че е 100, но вие трябва да потвърдите.Нали трябва да е коректна рецептата.Благодаря ви.Изглежда изящна...\nAngellove's Cooking January 19, 2016 at 8:05 PM\n100 грама е, съжалявам за грешката - ама който ползва копи/пейст, вместо да пише - те така греши...\nБлагодаря, че ми обърнахте внимание :)\ngogolina April 10, 2016 at 9:20 AM\nНаправих тортата за рожденият ден на сина ми :) Разкошна е!\nБлагодаря за рецептата Мина!


Saab отказа селката с Youngman и Pangda - Архив Пари - Дневник\nSaab отказа селката с Youngman и Pangda\n14:39, 24 окт 11 , 331\nШведският автомобилостроител Saab съобщи, че прекратява инвестиционната сделка за 245 млн. EUR с китайските компании Zhejiang Youngman Lotus Automobile и Pangda Automobile Trade. През юни собственикът на Saab - Swedish Automobile (Swan)подписа предварително споразумение с китайските инвеститори за продажба на 53.9% от компанията, чрез която тя трябваше да бъде спасена от фалит. Производството в завода на Saab фактически е спряно от април, тъй като компанията не успява да се разплати с доставчиците и служителите си.\nАвтомобилостроителят дори получи първият транш от Zhejiang Youngman по-рано през месеца, но късно в неделеля от Saab обявиха, че прекратяват споразумението. Като причина бе изтъкнато, че Pangda и Youngman не са успели да потвърдят ангажимента си за капиталови инвестиции, както и за втората сделка по мостовото финансиране. Китайските инвеститори са предложили алтернативна сделка за цялостно закупуване на Saab, което е неприемливо за собственика Swan. "На 19 и 22 октомври Pangda и Youngman представиха на Swan условни оферти за алтернативна сделка за покупка на 100% от акциите в Saab Automobile, което са неприемливо за нас", заявиха от компанията. От Saab обаче увериха, че разговорите ще продължат.\nРешението идва в критичен момент за компанията и поражда нови съмнения за бъдещето й. През миналата седмица назначеният от съда администратор на компанията поиска да се вдигне защитата на Saab от искания за фалит. Компанията получи разрешение за доброволно преструктуриране на бизнеса през септември, което трябваше да му осигури тримесечна протекция от кредиторите. От Saab обявиха, че ще обжалват подобно решение и поискаха администратора да бъде сменен. "Провала на сделката може би е хубаво нещо, защото Youngman и Pangda Saab не могат да спасят Saab независимо колко инвестират", коментира Джон Зенг, анализатор от IHS Global Insight, цитиран от Bloomberg. Той изтъква, че само голям производител на автомобили би могъл да съживи компанията, тъй като освен просрочените задължения, тя има и проблеми с брандирането и технологите.


SoftUni стартира новият прием за безплатния курс Programming Basics - OnBizFrog.com\nоктомври 5, 2017 януари 22, 2018\nСофтуерният университет SoftUni стартира нов прием на студенти, които ще се обучават напълно безплатно чрез курса Programming Basics. Според данни на софтуерния университет броя на включилите се в този курс са над 5000 души, което предстои да стартита в 37 града.\nАко трябва да кажем накратко, какво представлява обучението?\nЦелта на курса е да ви запознае с основите на програмирането, какви могат да бъдат видовете езици при програмиране, какви типове данни включват те, променливи, условни конструкции, цикли и още други неща за изграждане на програмна логика.\nЗа тези, които се притесняват, че няма да има практически упражнения, можем да отбележим, че на курса ще се състоят повече практически задачи и упражнения, което от своя страна означава, че ще можете да започнете да пишете кодове още на самите лекции.\nНа въпроса ви кога ще се провеждат занятията?\nЗа да са максимално достъпни за всички, учебните занятия ще се проведат през уикендите.\nКолко пари ще ви струва всичко това?\nКакто отбелязахме и още в самото заглавие, курсът е напълно безплатен! Яко е нали? Ще трябва да заплатите само изпита, което е по желание, служещ като приемен в програмата по Софтуерно инженерство.\nКой въобще може да се включи в този курс, възрастни, млади, с шкембе или без шкембе?\nМоже да си отдъхнете, курсът е подходящ абсолютно за всеки. Няма значение на каква възраст сте, каква ви е физиката, дали имате опит или не, всеки е добре дошъл!\nОтносно избора на технология за програмиране, какво трябва да изберете?\nМоже да избирате между една от трите технологии – C#, Java и PHP.\nКандидатстването?! Как става?\nТова е изключително лесно! Влизате в ето тази страница: https://softuni.bg/apply и ако имате умението да държите мишка (за компютър) и съответно може да боравите с клавиатура (обикновено представлява периферно устройство с много бутони), значи ще успеете. Имайте предвид, че кандидатури се приемат до 28-ми декември 2017 година.\nС повече информация може да се добиете в сайта им, а екипът на OnBizFrog пожелава успех на всички заинтересовани! 🙂\nPosted inWebmasters World WWW Друго Ежедневие Сайтове Софтуер Технологии


Версия от 08:24, 20 май 2017\nВерсия от 23:36, 4 май 2014 (редактиране)\nВерсия от 08:24, 20 май 2017 (редактиране) (връщане)\nПоради полубожествения си произход, Тантал е бил винаги добре дошъл на трапезата на боговете на [[Олимп]]. Той обаче откраднал нектар и амброзия, дал ги на хората и им разказал за тайните на боговете. Веднъж, за да изпита божествената им същност, той убил, нарязал и сварил сина си Пелопс и им го поднесъл на трапезата. Боговете, разбрали ужасната истина и не докоснали храната. Само [[Деметра]], тъжна и унесена заради отвлечената си дъщеря [[Персефона]], не разбрала каква е храната и изяла част от рамото на момчето. По заповед на Зевс, частите от тялото на младежа били събрани и сварени в свещен котел, заедно с направено от [[Хефест]] рамо от слонова кост. Така Пелопс бил съживен. Оттогава при всички потомци на Пелопс се появявало блястящо бяло петно на едното рамо. По-късно Пелопс бил похитен от [[Посейдон]] и взет на Олимп.\nВзето от „https://bg.wikipedia.org/wiki/Специални:MobileDiff/7909524“.


Кои са зодиите с ледено сърце\nЗодиите с ледено сърце\nКлючови думи: Зодиите с ледено сърце, хороскоп, зодии, козирог, близнаци, водолей\n15 Декември 2019, Неделя, 17:23 ч.\nТе са толкова студени, че понякога изглежда, че са лишени от чувства\nЗащо се случва това и кои са тези зодиакални знаци?\nТе са много егоистични, грижат се само за себе си… За каква любов можем да говорим тук?\nВодолеят може много бързо да загуби интерес към партньора си, затова и любовта му непрекъснато трябва да се подгрява.\nСпасиха жена, оцеляла 3 дни под развилините в Бейрут Трус 2,4 по Рихтер край София Пожарникарите и дъждът потушиха големия пожар край пловдивско село Златко Ясновидеца влиза в затвора за 3 г. СДВР: Махаме барикадите в София! (ВИДЕО)\nКолкото и да им е ледено сърцето\nвсе се намира някоя зла дяволица да им влезе под кожата.


《С широко затворени очи (Хроника на протеста)》| Николай Николов | Книги от онлайн книжарница Хеликон | Книжарници Хеликон\nот Гуру / дата: 17 юни 2014\nНапротив, тази книга е духовния баща на протестите.\nНякой ден младите ще го осъзнаят!\nот читател / дата: 16 юни 2014\nНавърши се година от началото на описваните събития. Мислите ли, че книгата е "остаряла"?\nот Фарадей / дата: 17 фев 2014\n"Алцхаймер мисли за Вас!". Ако не желаете някой да мисли заради вас, прочетете този сборник.\nот Критикарски / дата: 18 яну 2014\nДен след ден, задълбочено и аналитично, с прекрасен език и очевидно вълнение, авторът следи събитията от първите месеци на Протеста. Фактът, че днес срещам в медийното пространство много образи и изрази от този сборник, е красноречив. Книгата заслужава да бъде прочетена.\nот Dido Beroff / дата: 14 яну 2014\nКнигата е невероятна, който не я харесва, е или продажник, или комуняга, или и двете.\nот Различно мислещ / дата: 14 яну 2014\nНяма по-малко свободни и повече свободни, няма еднакво мислещи. Има свободни и единомислещи, но има и свободни и инакомислещи. Това, което отличава човека от дивите животни е умението да уважава, дори когато не споделя, мнението на другия. Така е и с протестите и мненията за книгата. Разочарова ме, че тази творба отново ни разделя на протестиращи и непротестиращи, на свободни и несвободни. А Джубран преди толкова години ни е написал "Свободата на онзи, който парадира с нея, е робство".\nот Ст.М. / дата: 14 яну 2014\nПри вонята на това управление книгата е глътка чист въздух.\nот Криси / дата: 02 яну 2014\nКнигата казва истини, истини и пак истини. Истината няма нужда от разкрасяване.\nот Борислава Йотова / дата: 25 дек 2013\nИдеален подарък. За мислещи хора.\nот Паскал / дата: 25 дек 2013\nЧестита Коледа! И по Коледа - протести. Повече от шест месеца! Дори само затова трябва да прочетете книгата на Николов за Протеста.\nот Ким Ир Сен / дата: 13 дек 2013\nпрекрасна и мъдра книга.\nот Е. / дата: 13 дек 2013\nАвторът наистина ми отвори очите с това произведение. Разтърсваща книга за протестите и изобщо за състоянието на държавата.\nот Набуньо / дата: 12 дек 2013\nНай-добрата книга за непосредствените събития от жувота ни.\nот Лили / дата: 12 дек 2013\nАктуална, остра и вълнуваща книга. Препоръчвам.\nот О Джей Симпсън / дата: 04 дек 2013\nСтрахотна книга. Толкова много истина на едно място няма дори в книгите на Ван Хелсинг. Не подозирах за истинските причини за протестите, но тази книга ми отвори очите. По-страшни неща от това, което се случва в България, е трудно да си представим. Благодаря на автора, че показва истината и изобличава лъжите, които медиите ни пробутват за истина.\nот читател / дата: 04 дек 2013\nОбясненията в тази книга са от ясни по–ясни. Не е ясно откъде се взе толкова простотия у нас!\nот Иля / дата: 22 ное 2013\nСилна книга и правдива. Само трябва по–простичко да се обяснява\nот Бог и Отечество / дата: 13 ное 2013\nДокато се издават и пишат такива книги, има надежда за България!\nот Гаджев / дата: 11 ное 2013\nРеабилитацията на държавна сигурност от управляващите и буйната енергия на младите в протеста са разгледани от интересни гледни точки в тази книга, съпоставима единствено с таланта на Фреди Меркюри в музиката в родната литература.\nот Ст.Л. / дата: 11 ное 2013\nЕдна книга, която защитава позицията на мислещите.Но какво да кажат ония, дето изповядват откровението "Най мразим да мислим"?\nот Търговище завинаги! / дата: 06 ное 2013\nВреме беше да се появи тази книга. Сега нямаме нужда от разни криминалета фантастики или трилъри. Имаме нужда точно от това - от ясна и смела гражданска позиция. Респект към автора!\nот читател / дата: 06 ное 2013\nМного точно, емоционално и аналитично авторът отразява събитията от началните два месеца на Протеста. Той не налага мнение – мнението и оценките остават за читателите. Но дори езикът на сборника изразява позиция.\nот Гирлянда Филипова / дата: 01 ное 2013\nАко прочетат и си купят тази книга българите ще докажат че заслужават светло бъдеще.\nНе я ли оценят значи са слепци и заслужават робската си участ.\nот читател / дата: 01 ное 2013\nДнес е ден на Будителите.Будните, които смятат, че гледат света с отворени очи, трябва да прочетат "С широко затворени очи". Когато я прочетат, ще разберат защо.\nот Стефи / дата: 01 ное 2013\nКнигата просто трябва да бъде прочетена\nот Нико / дата: 28 окт 2013\nДнес Волгин в предаването си не се изказа никак ласкаво нито за тази книга, нито за протестите... Каза, че били конспирация на тъмните сили, за да отдалечи България от верния й път...\nот Емо / дата: 28 окт 2013\nБлестяща книга. Колкото смешна, толкова проникновена. Кой би си помислил, че политиката може да бъде толкова забавна? Не само най-добрата книга за протеста - най-добрата политическа сатира въобще!\nот сони хитман / дата: 27 окт 2013\nТаз книга е като Флагман на Протеста. И колкото по-вече хора я прочетат, толкова по-вече хора ще се включат в справедливите искания за отстсавка на Орешарски и русофилските престъпници.\nот Мая / дата: 26 окт 2013\nИ протестите, и книгите за тях говорят, че хората вече не се примиряват с изпростяването. казват го и студентите!\nот Л.Т. / дата: 26 окт 2013\nКрайното изпростяване на един народ започва с липса на интерес дори към събития като Протеста. Да не говорим за книга...\nот М.Н. / дата: 23 окт 2013\nЧете се на един дъх. Прапоръчвам!\nот читател / дата: 21 окт 2013\nЗа четящите книга повече не е "в повече"!\nот Ерих Фром / дата: 18 окт 2013\nАко искам да чета за протестите и ситуацията в България, ще си купя книга на Едвин Сугарев или Антон Тодоров.\nот Руми / дата: 18 окт 2013\nИ тук се появиха партийните секретари, които не обичат да четат, но "коментират". Значи, книгата е ценна!\nот Краси / дата: 17 окт 2013\nСтанишев не ми е баща. Мая Манолова не ми е майка. Местан не ми е вуйчо.Сидеров не ми е братовчед. Орешарски не е "бъдещето на България"Ония, които смятат гражданската позиция за ненужна, не са ми родители. А тези, които са убедени, че книгите са "излишни", може би трябва да си припомнят азбуката?\nот Фунгела / дата: 16 окт 2013\nСрещу кого протестирате? Срещу вашите родители и бащи? Или срещу бъдещето на страната си? Истината не е толкова проста. Като не знаете ситуацията в държавата, не се изказвайте неподготвени. Протестите ги яхват политиците и никога нищо няма да се промени към по-добро, само към по-зло. Така че тази книга е напълно излишна.\nот Р.К. / дата: 16 окт 2013\nот Стив / дата: 16 окт 2013\nОнези, които не разбират какво точно става в България, трябва просто да прочетат книгата!\nот читател / дата: 16 окт 2013\nАко прочетете "Хералдиката като тирбушон" и "Подмяната", ще видите, че стилът на г-н Николов, а и патосът му, не са се променили. Лошото е, че не се е променил и светът, за който пише!\nАвторът много ясно казва онова, което мнозина мислят – и го казва добре!\nот Читател / дата: 10 окт 2013\nДълго чакахме третата книга на Ники Николов. Заслужаваше си!